paragraph_text: Pojam je nastao ukrštanjem prezimena Elbridgea Gerryja, tadašnjeg guvernera Massachusettsa, i riječi salamander (eng. daždevnjak), upotrijebljene da se opiše nepravilan oblik jedne od izbornih jedinica uspostavljenih u Massachusettsu 1812. godine Gerryjevom inicijativom. Cilj tog pothvata bio je dolazak na vlast pomoću neutralizacije izbornog potencijala protivnika.